Persekutuan Persatuan-Persatuan Veksilologi Antarabangsa

**Persekutuan Persatuan-Persatuan Veksilologi Antarabangsa (FIAV**, akronim Perancis: *Fédération internationale des associations vexillologiques*) adalah sebuah persukutuan antarabangsa terdiri daripada 56 persatuan dan institusi berperingkat daerah, kebangsaan dan multinasional di seluruh dunia yang mengkaji bidang veksilologi, yang FIAV mentakrifkan dalam lembaganya "penciptaan dan perkembangan sebuah badan pengetahuan tentang semua jenis bendera, bentuk dan fungsi bendera tersebut, serta prinsip dan teori saintifik berdasarkan ilmu tersebut."

FIAV juga mempunyai laman sesawang sendiri.

## Sejarah
Pengungkapan kajian tentang bendera, atau veksilologi, mula dirakam secara rasmi dalam penulisan oleh Whitney Smith pada tahun 1957. Beliau kemudian menubuhkan dan menganjurkan pelbagai organisasi dan mesyuarat bendera seperti Kongres Veksilologi Antarabangsa pertama pada tahun 1965 dan Persekutuan Persatuan-Persatuan Veksilologi Antarabangsa.

FIAV diorganisasikan pada 3 September, 1967, di Kongres Veksilologi Antarabangsa kedua yang dianjurkan di Rüschlikon, Switzerland, dan ditubuh secara rasmi pada 7 September, 1969, di Kongres Veksilologi Antarabangsa ketiga di Boston, Massachusetts, Amerika Syarikat.

## Pentadbiran
FIAV mempunyai Lembaga tiga orang yang terdiri daripada seorang Presiden, seorang Setiausaha Agung dan seorang Setiausaha Agung untuk Kongres-Kongres. Lembaga mengurus hal ehwal semasa FIAV menganjurkan sesi Perhimpunan Agung dwitahunan, yang dianjurkan di setiap Kongres Veksilologi Antarabangsa. Perhimpunan Agung FIAV terdiri daripada seorang wakil daripada setiap ahli FIAV. Perhimpunan Agung memilih Lembaga dan bertanggungjawab untuk menyediakan polisi.

### Pegawai
Setakat 2019, ahli-ahli Lembaga FIAV adalah:

* Željko Heimer (Presiden)
* Bruce Berry (Setiausaha Agung)
* Graham Bartram (Setiausaha Agung untuk Kongres-Kongres)

## Ahli
Setakat 2019, ahli-ahli FIAV adalah:

* Persatuan Veksilologi Argentina (AAV) | Argentina
* Persatuan Veksilologi Catalonia (ACV) | Sepanyol, Catalonia
* Bandiere Storiche ONLUS | Itali, Milan
* Persatuan Heraldik dan Veksilologi Bulgaria (BHVS) | Bulgaria
* Arkib-Arkib Data Burgee (BDA) | Kanada
* Persatuan Bendera Kanada (CFA) | Kanada
* Pusat Kajian Veksilologi China (CCVS) | China
* Pusat Kajian Bendera Bulgo-Eropah (CEBED) | Belgium
* Pusat Kajian Veksilologi Itali (CISV) | Itali
* Pusat Bendera Bumi (CFZ) | Poland
* Korporasi Veksilologi Kebangsaan Chile (CONAVEX) | Chile
* Persatuan Veksilologi Czechia (CVS) | Republik Czech
* Persatuan Bendera Chesapeake Bay | Amerika Syarikat: Delaware,  Distrik Columbia., Maryland, New Jersey, Pennsylvania, Virginia, Virginia Barat
* Persatuan Genealogi Ireland (GSI), bidang Veksilologi | Ireland
* Persatuan Bendera Jerman (DGF) | Jerman
* Yayasan Warisan Bendera (FHF) | Amerika Syarikat
* Institusi Bendera (FI) | United Kingdom
* Pusat Kajian Bendera (FRC) | Amerika Syarikat
* Pusat Kajian Bendera Sri Lanka (FRCSL) | Sri Lanka
*Persatuan Bendera Australia Inc. (FSA) | Australia
*Bendera-bendera Dunia (FOTW) | Internet, berasaskan Kanada
*Yayasan Pusat Kajian Budaya Disiplin (CIDEC) | Argentina
*Persatuan Veksilologi Great Waters (GWAV) | Amerika Syarikat: Illinois, Indiana, Kentucky, Michigan, Ohio
*Heraldik Slovenia (HS) | Slovenia
*Persatuan Heraldik "THE CLOVER LEAF" (HVK) | Jerman
*Persatuan Heraldik dan Veksilologi Croatia (HGZD) | Croatia
*Persatuan Veksilologi India (IVA) | India
*Institusi Heraldik dan Veksilologi (IHW) | Poland
*Persatuan Veksilologi Breton (KVV) | Perancis, Brittany
*Persatuan Bendera Hungary (MZT) | Hungary
*Persatuan Heraldik Makedonia (MHZ) | Makedonia Utara
*Persatuan Veksilologi Belanda (NVvV) | Belanda
*Persatuan Veksilologi New England (NEVA) | Amerika Syarikat: Connecticut, Maine, Massachusetts, New Hampshire, Rhode Island, Vermont
*Persatuan Bendera New Zealand (NZFA) | New Zealand
*Persatuan Veksilologi Jepun (JAVA) | Jepun
*Persatuan Bendera Nordik (NF) | Nordik: Denmark, Finland, Iceland, Norway, Sweden
*Persatuan Veksilologi Amerika Utara (NAVA) | Kanada, Amerika Syarikat
*Partioheraldikot r.y. (PH) | Finland
*Persatuan Veksilologi Poland (PTW) | Poland
*Persatuan Bendera Portland (PFA) | Amerika Syarikat, Oregon
*Pusat Veksilologi dan Heraldik Rusia (RCVH) | Rusia
*Persatuan Veksilologi Switzerland (SSV) | Switzerland
*Persatuan Veksilologi Sepanyol (SEV) | Sepanyol
*Persatuan Veksilologi Belgium (SVB) | Belgium
*Persatuan Genealogi, Heraldik dan Arkib "Paul Gore" (SGHAPG) | Moldova
*Persatuan Veksilologi Perancis (SFV) | Perancis
*Persatuan Veksilologi Afrika Selatan (SAVA) | Angola, Botswana, Eswatini, Lesotho, Madagascar, Malawi, Mozambique, Namibia, Afrika Selatan, Zambia, Zimbabwe
*Majlis Negeri Heraldik di Parlimen Georgia (SCHG) | Republik Georgia
*Yayasan Muzium Bendera Belanda (SVN) | Belanda
*Yayasan Pembarisan Bendera Rotterdam (SVPR) | Belanda
*Pusat Data Bendera (SVI) | Republik Czech
*Persatuan Heraldik Ukraine (UHT) | Ukraine
*Persatuan Veksilologi Negeri Texas (VAST) | Amerika Syarikat, Texas
*Pusta Kajian Veksilologi China (VRCC) | China
*Institusi Kajian Veksilologi Dunia (WVRI) | Jerman

## Kongres Veksilologi Antarabangsa
Kongres Veksilologi Antarabangsa (ICV/*International Congress of Vexillology*) persidangan dwitahunan yang berlangsung selama satu minggu. Sebuah Kongres terdiri daripada penyampaian veksilologi, Perhimpunan Agung FIAV, dan lawatan persembahan bendera.

Sejak 1969, FIAV telah menaja ICV dwitahunan dengan pertolongan pegawai penganjur tempatan. Kongres-kongres tersebut telah diadakan di:

* Muiderberg (1965)
* Zürich dan Rüschlikon (1967)
* Boston (1969)
* Turin (1971)
* London (1973)
* IJsselmeer (1975)
* Washington, D.C. (1977)
* Vienna (1979)
* Ottawa (1981)
* Oxford (1983)
* Madrid (1985)
* San Francisco (1987)
* Melbourne (1989)
* Barcelona (1991)
* Zürich (1993)
* Warsaw (1995)
* Cape Town (1997)
* Victoria, British Columbia (1999)
* York (2001)
* Stockholm (2003)
* Buenos Aires (2005)
* Berlin (2007)
* Yokohama (2009)
* Washington, D.C. (2011)
* Rotterdam (2013)
* Sydney (2015)
* London (2017)
* San Antonio (2019)

ICV ke-29 akan diadakan di Ljubljana, Slovenia pada tahun 2021.

## Bendera
Bendera FIAV mula-mula dicipta oleh Klaes Sierksma dan diubahkan sedikit oleh pegawai penganjur ICV kedua. Bendera tersebut dipersembahkan pada 3 September, 1967. Penerangan bendera tersebut ialah  "Pada sebuah padang biru, dipanjangkan secara mengufuk dari satu hujung kepada hujung yang lain, dua tali kuning membentuk dua gelung terikat." Ikatan yang dihasilkan ialah ikatan lembaran. Warna biru ditakrifkan sebagai U293 Sistem Bersesuaian Pantone dan warna kuning ditakrifkan sebagai U123 Sistem Bersesuaian Pantone. Bendera-bendera untuk ketiga-tiga pegawai Lembaga diluluskan pada tahun 1999, dicipta oleh bekas presiden FIAV, William Crampton.

## Penghargaan dan Pingat
Banyak anugerah dan pingat diberikan kepada ahli-ahli FIAV atau ahli-ahli organisasi berkaitan dengan FIAV untuk pelbagai sebab. Dua pingat yang diikuti oleh huruf pasca-nominal adalah pingat PEMENANG PERSEKUTUAN/*LAUREATES OF THE FEDERATION,* yang mendapat LF dan KAWAN-KAWAN PERSEKUTUAN/*FELLOWS OF THE FEDERATION* yang mendapat FF.

## Rujukan


__FORCETOC__
__INDEX__